text: প্রথম এসাইনমেন্টেই জয় চান ডমিঙ্গো
  প্রকাশ : ০৪ সেপ্টেম্বর ২০১৯, ১২:৩৭
  জয় দিয়ে বাংলাদেশ ক্রিকেট দলের হয়ে কোচিং ক্যারিয়ার শুরু করতে চান রাসেল ডমিঙ্গো। চট্ট্রগামের জহুর আহমেদ চৌধুরি স্টেডিয়ামে আগামী বৃহস্পতিবার আফগানিস্তানের বিপক্ষে শুরু হতে যাওয়া একমাত্র টেস্টটি হবে টাইগার দলের প্রধান কোচ হিসেবে ডমিঙ্গোর প্রথম এসাইনমেন্ট।
  আলোচনায় বসছেন মাশরাফি-ডমিঙ্গো
  পাকিস্তান সফরে যেতে আপত্তি নেই ডমিঙ্গোর
  বাংলাদেশ দলের অনুশীলনের পর ডমিঙ্গো বলেন, 'অবশ্যই, আমি জয় দিয়ে শুরু করতে চাই। কেউই পরাজিত হতে চায়না। জয় দিয়ে শুরু করতে পারাটা সত্যিকারার্থেই অনেক বড় কিছু হবে।'
  ডমিঙ্গোর আগে বাংলাদেশ দলের দুই কোচ চন্ডিকা হাথুরুসিংহে এবং স্টিভ রোডসের শুরুটা হয়েছিল পরাজয় দিয়ে। উভয় কোচেরই প্রথম এসাইনমেন্ট ছিল ওয়েস্ট ইন্ডিজ সফরে টেস্ট সিরিজ দিয়ে। দুজনের অধীনেই বাংলাদেশ হোয়াইটওয়াশ হয়েছিল।
  তবে ডমিঙ্গোর এসাইনমেন্ট শুরু হচ্ছে দেশের মাটিতে। যেখানে গত তিন বছরে টাইগাররা নিজেদের দুর্গ বানিয়েছে। সঙ্গত কারণেই আত্মবিশ্বাসী হতে পারেন ডমিঙ্গো এবং তার এখানে ধারা ভাঙ্গার যথেষ্ঠ সম্ভাবনা রয়েছে। ডমিঙ্গো বলেন বাংলাদেশি খেলোয়াড়রা তাদের সঠিক ধারা বজায়ে রাখতে পারলে ম্যাচটি জেতা তাদের জন্য অনেক সহজ হবে।
  তিনি বলেন, 'আমাদের নিজেদের খেলার প্রতিই নজর রাখতে হবে। ধৈর্য্যশীল হয়ে কঠিন ক্রিকেট খেলার প্রতি আমাদের নজর দিতে হবে। আফগানিস্তানের বিপক্ষে আমাদের বোলিং পার্টনারশীপ গড়ে তুলতে হবে। সেটা করতে পারলে ফল আমাদের পক্ষেই আসবে।'
  টেস্টের আগে খেলোয়াড়দের কঠোর অনুশীলন দেখে ডোমিঙ্গো আশাবাদী যে, তারা আফগানিস্তানের বিপক্ষে ভুল করবে না। তিনি বলেন খেলোয়াড়দের কাজের ধরণ এবং সংকল্প তাকে এতটাই সন্তস্ট করেছে যে তিনি তাদের কাছ থেকে আর বেশি কিছু চাইতে পারেন না।
  তিনি আরো বলেন, 'গত দুই সপ্তাহ যাবত আমি এখানে কাজ করছি। আমি যা দেখেছি তাতে খুবই এক্সাইটেড। গত দুই সপ্তাহ ছেলেরা অবিশ্বাস্য কঠিন পরিশ্রম করেছে। এ পর্যন্ত যা দেখেছি তাতে আমি অত্যন্ত সন্তস্ট। ছেলেদের, শক্তি, মনোভাব, কাজের ধরণ অসাধারন। তাদের কাজে আমি সত্যিই খুব খুশি।'